kardosdrur/scandi-wiki huggingface dataset:
Den gamle Latinskole (Skælskør)

Den gamle Latinskole er en tidligere latinskole i Skælskør, som ligger i Gammelgade 4. Den er oprindeligt opført omkring 1525 som kirkelade til Sankt Nicolai Kirke, der ligger ved siden af.

Historie 

Bygningen blev sandsynligvis opført omkring år 1525, hvor den blev bygget som kirkelade. I 1537 bestemte kirkeordinansen, at der skulle være en latinskole i alle landets købstæder, og den blev derfor indrettet som skole, hvor adelens og borgerskabets sønner blev undervist.

Den fungerede som latinskole frem til 1739. En lokal købmand, ved navn Lorentz Pedersen, købte bygningen i 1748, og han testamenterede den til fattigvæsenet som fribolig for ”fattige og skikkelige borgere”. Den blev i den forbindelse ombygget, hvor man indrettede flere mindre rum og snkede loftet. Indgangen blev flyttet til at være ud mod gaden, og der blev opsat en sandstentavle med inskription over døren.

Det var hovedsageligt ældre beboere som havde bopæl i bygningen. I 1900-tallet var der flere familier med børn. Efter anden verdenskrig blev den brugt til husvilde personer.

I 1956 skabte det debat, at man anbragte folk i bygningen, fordi den var så gammeldags. Den blev renoveret i 1990'erne af Slagelse Kommune som ejer den.

Latinskolen bruges i dag som vævestue og til skoleklasser af Skælskør Bymuseum.

Beskrivelse 

Det er en grundmuret bygning i munkesten på 8 x 6 m. Den er bygget sammen med muren, der går omkring kirken. Tager er et sadeltag af teglsten. Begge gavle har kamtakker.

Over hoveddøren ud mod vejen er en sandstenstavle med følgende inskription:
Jeg tvende Borgere til Lye og Læe er skienket
af den hvis Borgerskab er udi Himmelen
af Lorentz Petersen som haver sligt betenkket
og vilde hielpe paa den Arme Christi ven
Toe ovne udaf Jern, toe Borde, tvende Senge
Foruden Klæder, med toe Benche gaf hand mig
til Boeskab, ja han gaf mig udi rede penge
Een Skat paa 100de Rigsdaler, som er Frie
Den samme Capital skal sættes ud paa Rendte
og samme Rendte skal jeg perareres for
Men skulle samme sum en støre Rendte hendte
og Brede sig, naar den faar staaet nogle Aar
Saa skal dee øfrige henvendes paa de Arme
som findes udi meg til anden nød og tvang
Saa kand mand bruge det til Ildebrand og varme
Som nok behøves kand, Thi vinteren er lang
Dens Sums direction med sin tilfuldne Rendte
skal paa Stift-Amt-Manden og Sispen komme an
Tilsynet i den Sag vil jeg af dennem vente
som nest beslegted er med denne Salig mand
Guds Forsyn spare mig Fra Ild og anden vaade
saa kand Beboerne sig glæde ved min Baade
Efter Kongelig allernaadigste Bevilgnings Bref
dateret Jægersborg den 11de October Ao 1748
er dette funderet d. 30. November 1748.

Se også 
 Den gamle Latinskole i Kalundborg
 Den gamle Latinskole i Slagelse
 Fredede bygninger i Slagelse Kommune

Referencer

Eksterne henvisninger 

Bygninger, konstruktioner og anlæg i Skælskør
Fredede bygninger, konstruktioner og anlæg i Slagelse Kommune
Gotisk arkitektur i Danmark
Lilli Ann

Lilli Ann var et amerikansk tøjfirma, som blev grundlagt i San Francisco, Californien i 1934 af Adolph Schuman, som navngav det efter sin hustru Lillian. Igennem 1940'erne og 1950'erne var firmaet kendt for deres gode håndværk og tekstiler i høj kvalitet. De var kendt for deres frakker og spadserdragter.

Schuman døde i 1985, og virksomheden lukkede i 2000.

Referencer

Eksterne henvisninger 
 "Adolph Schuman Dies at 73; Was Apparel Maker on Coast" UPI, The New York Times, October 2, 1985, retrieved August 1, 2006

Beklædningsvirksomheder fra USA
Etableret i 1934
Ophørt i 2000
Jerzy Grotowski

Jerzy Marian Grotowski (født 11. august 1933 i Rzeszów, Polen, døde 14. januar 1999 i Pontedera, Italien) var en polsk teaterdirektør.

Han var lidenskabelig optaget af Konstantin Stanislavskij mens han studerede på teaterskolen. Senere forlod han Stanislavskijs vision om en skuespiller med et naturalistisk udtryk. Han ønskede at skabe noget nyt, et ekspressivt, nøgent teater, hvor alle overflødige elementer er fjernet. Han ønskede at slette sondringen mellem publikum og skuespillerne. Fokus bør være på oplevelsen, ikke visningen.

Uddannet skuespiller 1951-55 og instruktør 1956-60 på Statens Teaterhøjskole i Kraków, samt uddannet instruktør 1955-56 på det Russiske Akademi for Teaterkunst i Moskva, hvor han studerede Stanislavskij og Meyerhold.

I 1959 flyttede Grotowski til Opole hvor han sammen med litterat og teaterkritiker Ludwik Flaszen overtog et lille teater og skabte Teatr 13 Rzędów (Teatret med de tretten rækker) og i 1965 Teatr Laboratorium i Wrocław (-1982). Fra 1960 var Eugenio Barba instruktørassistent for Grotowski, og medvirkede til at skabe teaterlaboratoriets internationale gennembrud med forestillinger som Akropolis 1962, Dr. Faustus 1963 af Marlowe og The Constant Prince 1965 (Den Standhaftige Prins Kbh. 1966). 1966 spillede teatret for første gang i udlandet og Odin Teatret arrangerede internationale seminarer i Holstebro. 1968 udkom Grotowskis manifest Towards a poor Theatre, redigeret af Barba og med forord af Peter Brook.

Se også 
 Eugenio Barba
 Konstantin Stanislavskij
 Odin Teatret

Referencer

Eksterne henvisninger 
 (en) Jerzy Grotowski Grotowski-instituttet (encyklopædi)
 {en) Jerzy Grotowski - www.culture.pl

Personer fra Polen
Vuelta a Andalucía 2019

Vuelta a Andalucía 2019 var den 65. udgave af det spanske landevejscykelløb i regionen Andalusien. Løbet foregik i perioden 20. til 24. februar 2019. Løbet var en del af UCI Europe Tour 2019 og var i kategorien 2.HC. Den samlede vinder af løbet blev danske Jakob Fuglsang fra .

Hold og ryttere

Danske ryttere
Jakob Fuglsang kørte for 
Jonas Vingegaard kørte for

Etaperne

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Holdkonkurrencen

Eksterne henvisninger 
 

Vuelta a Andalucía
UCI Europe Tour 2019
Tour du Rwanda 2019

Tour du Rwanda 2019 var den 22. udgave af det rwandiske landevejscykelløb. Løbet foregik i perioden 24. februar til 3. marts 2019. Løbet var en del af UCI Africa Tour 2019 og var i kategorien 2.1. Den samlede vinder af løbet blev eritreanske Merhawi Kudus fra .

Hold og ryttere

Etaperne

1. etape

2. etape

3. etape

4. etape

5. etape

6. etape

7. etape

8. etape

Resultater

Samlede stilling

Bjergkonkurrencen

Sprintkonkurrencen

Ungdomskonkurrencen

Holdkonkurrencen

Eksterne henvisninger 
 

2019
Cykelløb i 2019
Nimis Skat

Nimis Skat er en dansk kortfilm instrueret af Mattis Huus Heurlin efter eget manuskript. Filmen er en afgangsfilm fra filmskolen KBH - Film & Foto Skole.

Handling 

De to brødre Eskild (Justin Geertsen) og Lauge (Samuel Hallas) finder et mystisk skattekort, mens de er på skattejagt. Skattekortet siger, at skatten er i Nimis, så brødrene pakker deres tasker og tager afsted til Nimis. Men når de ankommer til Nimis møder de en mystisk mand (Dan Zahle).

Medvirkende 

 Justin Geertsen som Eskild

 Samuel Hallas som Lauge

 Dan Zahle som Pavia

Reference

Eksterne henvisninger 
 

Kortfilm fra Danmark
Danske film fra 2017
Eventyrfilm fra Danmark
Dansksprogede film
Rudolf Nilsen

Rudolf William Nilsen (født 28. februar 1901 i Kristiania, død 23. april 1929 i Paris) var en norsk digter. Han er kendt for sin arbejderklassedigtning og skildringer af livet i Oslos østlige by.

Han debuterede i 1925 med digtsamlingen På stengrunn, og nåede kun at udgive denne og På gjensyn (1926) før han døde 28 år gammel. Hans tredje digtsamling Hverdagen blev udgivet posthumt.

Forfattere fra Norge
Karl 3. af Parma

Karl 3. (; fulde navn: Ferdinando Carlo Giuseppe Maria Vittorio Baldassare) ( – 27. marts 1854) var hertug af det lille hertugdømme Parma i Norditalien fra 1849 til 1854.

Han var den eneste søn af hertug Karl 2. af Parma og besteg tronen ved faderens abdikation i 1849. Han blev dræbt ved et attentat i Parma i 1854 og blev efterfulgt af sin mindreårige søn, Robert.

Ægteskab og børn 
Karl giftede sig den 10. november 1845 på Schloss Frohsdorff nær Wien i Østrig med den franske prinsesse Louise Marie Thérèse af Artois, barnebarn af kong Karl 10. af Frankrig og eneste søster til den franske tronprætendent Greven af Chambord. I ægteskabet blev der født fire børn:
 Margherita, Hertuginde af Madrid
 Robert 1., Hertug af Parma
 Alice, Storhertuginde af Toscana
 Enrico, Greve af Bardi

Se også 
Hertugdømmet Parma

Referencer

Eksterne links 

Hertuger af Parma
Huset Bourbon-Parma
Myrdede regenter
Personer fra Lucca
Sound-alike

En sound-alike er en person, der kan lyde præcis som en anden person. Der er mange folk, som har lavet en karriere ud af at lyde som en kendt person, ligesom Elvis Presley. Impersonators og sound-alikes er ikke det samme. Impersonators klæder sig også ud som de folk, de synger som, sound-alikes synger kun some de folk, de lyder som. Et godt eksempel er den canadiske sanger Marc Martel, som lyder som Freddie Mercury, men ikke klæder sig som Freddie Mercury.

Musikindustri
Karl 2. af Parma

Karl Ludvig Ferdinand (; 22. december 1799 – 16. april 1883) var konge af Etrurien (som Ludvig 2.) fra 1803 til 1807, hertug af Lucca (som Karl 1.)  fra 1824 til 1847 og endelig hertug af Parma (som Karl 2.) fra 1847 til 1849.

Ægteskab og børn 
Karl giftede sig den 5. september 1820 i Lucca med prinsesse Maria Teresa af Savoyen, datter af kong Viktor Emanuel 1. af Sardinien. I ægteskabet blev der født to børn:
 Luisa (1821 – 1823)
 Karl 3., Hertug af Parma (1823–1854)

Se også 
 Kongeriget Etrurien
 Hertugdømmet Lucca
 Hertugdømmet Parma

Referencer

Eksterne links 

Konger af Etrurien
Hertuger af Lucca
Hertuger af Parma
Huset Bourbon-Parma
Monarker der har abdiceret
Personer fra Madrid
Store Kufjorden

Store Kufjorden (nordsamisk: Stuora Vuođđovuotna) er en fjord på sydsiden af øen Seiland i Alta kommune i Troms og Finnmark  fylke i Norge. Fjorden har indløb mellem Store Kufjordnes i vest og Altnes i øst og går 9,5 kilometer mod nord  fra Rognsundet til Kufjordbotn inderst i fjorden.

På østsiden yderst i fjorden ligger bygden Altnesdalen og lidt længere inde gårdene Dagsvoll og Olanes. Herfra og videre ind er der ingen bosætning. Fylkesvej 31 (Finnmark) går langs den ydre del af fjorden. 

Fjorden er omgivet af høje og bratte fjelde som går 600-700 meter brat opp på begge sider. Fjorden er 158 meter på det dybeste, lige sydøst for Store Kufjordneset. Den inderst del af fjorden ligger i Seiland nationalpark.

Kilder og henvisninger

Lokaliteten for  "Seiland zircons" på mindat.org

Fjorde i Troms og Finnmark
Alta (Norge)
Seilandsjøkelen

Seilandsjøkelen (nordsamisk: Nuortageašjiehkki) er en isbræ i Seiland nationalpark på øen Seiland i Troms og Finnmark  fylke i Norge.
Bræen har et areal på ca. 14 km² og det højeste punkt på ca. 950 moh. 

Navnet Seilandsjøkelen bruges også om toppen af det faste bjerg  som er isfrit. Denne top ligger 985,9 meter over havet, og danner grænsepunkt mellem kommunerne Kvalsund, Hammerfest og Alta. Dette er det høyeste punktet i Kvalsund.
Seilandsjøkelen ligger i Seiland nationalpark der blev oprettet i 2006.

Kilder og henvisninger

Gletsjere i Troms og Finnmark
Alta (Norge)
Hammerfest
Kvalsund
Gustav Harlev

Gustav Harlev (født i 1998) er en dansk fodboldspiller, der spiller for Lyngby BK.

Klubkarriere 
Gustav Harlev begyndte sin karriere i FC Nordsjælland.

Allerød FK 
Harlev skiftede i sommeren 2018 til Danmarksserieklubben Allerød FK.

Lyngby Boldklub 
Han underskrev i februar 2018 en kontrakt med Lyngby BK. Han skrev under på en halvårig aftale gældende frem til sommeren 2019.

Referencer

Eksterne henvisninger 

Fodboldspillere fra Danmark
Fodboldspillere fra Allerød FK
Fodboldspillere fra FC Nordsjælland
Fodboldspillere fra Lyngby Boldklub
Tordenskjoldsgade (Aarhus)

Tordenskjoldsgade i det nordlige Aarhus er en central handelsgade på Trøjborg, beliggende mellem Trøjborgvej og Skovvangsvej. Foruden mode-, delikatesse- og livsstilsbutikker indeholder gaden flere restauranter og caféer samt Nordisk Film Biografer Trøjborg. Da Trøjborg i gamle dage var et udpræget arbejderkvarter, var gaden bl.a. domineret af bagere, købmænd, fiskehandlere, og slagtere, mens den i nyere tid er blevet mere café- og takeawayfyldt, grundet de mange studerende i bydelen. 

Tordenskjoldsgade er opkaldt efter den danske admiral Peter Wessel (1691-1720), der blev adlet og fik navnet "Tordenskiold". Gaden fik fastlagt sit navn i forbindelse med et møde i Aarhus Byråd den 11. april 1901.

Kilder og henvisninger 

Gader i Aarhus
Masi

Masi (Nordsamisk: Máze) er en bebyggelse i Kautokeino kommune i Troms og Finnmark fylke i det nordlige Norge.

Masi har en befolkning på omkring 350 personer, hvoraf omkring 98 % er samer.

Kapellet i Masi blev opført første gang i 1721, på et tidspunkt hvor området hørte under Sverige, før grænsedragningen mellem Sverige og Danmark-Norge i 1751.

I 1970'erne var der planer om at sætte byen under vand i forbindelse med vandkraftsudbygning af Altaelven. Planerne gav anledning til Alta-konflikten.

Se også 
 Alta-konflikten

Referencer 

Troms og Finnmarks geografi
Kautokeino
Nordmannsjøkelen

Nordmannsjøkelen (nordsamisk: Dáččavuonjiehkki) er en gletsjer på øen Seiland i Hammerfest og Alta kommuner i Troms og Finnmark  fylke i Norge. Den er ca. 2-3 km² og højeste punkt er omkring 1040 meter over havet.  
Bræen har mindsket stærkt de senere år og er nu opdelt i flere mindre dele. Mellem disse ligger Seilandstuva, som er Seilands og Hammerfests højeste fjeld på 1.078 meter over havet.  Nordmannsjøkelen ligger i Seiland nationalpark der blev oprettet i 2006.

Kilder og henvisninger

Gletsjere i Troms og Finnmark
Hammerfest
Alta (Norge)
Tour of Antalya 2019

Tour of Antalya 2019 var den 2. udgave af det tyrkiske landevejscykelløb i Antalya. Løbet foregik i perioden 21. til 24. februar 2019. Løbet var en del af UCI Europe Tour 2019 og var i kategorien 2.2. Den samlede vinder af løbet blev polske Szymon Rekita fra Leopard Pro Cycling.

Hold og ryttere

Det danske landshold
Sebastian Kolze Changizi
Niklas Spilcker Jacobsen
Mads Østergaard Kristensen
Rasmus Hestbek Lund
Sebastian Ryttersgaard
Kristian Arnth Sørensen

Etaperne

1. etape

2. etape

3. etape

4. etape

Resultater

Samlede stilling

Pointkonkurrencen

Bjergkonkurrencen

Holdkonkurrencen

Eksterne henvisninger 
 

2019
UCI Europe Tour 2019
Ida Heinrich

Ida Heinrich (30. august 1979 – 15. februar 2019) var en grønlandsk operasanger. Ida Heinrich sunget i flere af Björks film.  Ida Heinrich modtog i 2018  Den Grønlandske Kulturpris.

Referencer 

Personer fra Grønland
Operasangere
Marie Louise af Bourbon-Parma

Marie Louise af Bourbon-Parma () (17. januar 1870 – 31. januar 1899) var en italiensk prinsesse, der var den første fyrstinde af det moderne Bulgarien fra 1893 til 1899 som ægtefælle til fyrst Ferdinand 1. af Bulgarien. Marie Louise tilhørte huset Bourbon og var datter af den afsatte hertug Robert 1. af Parma. Hun var søster til kejserinde Zita af Østrig-Ungarn og mor til tsar Boris 3. af Bulgarien.

Biografi 
Marie Louise blev født den 17. januar 1870 i Rom i Italien som ældste datter af hertug Robert 1. af Parma i hans første ægteskab med prinsesse Maria Pia af Begge Sicilier. Hendes far havde været den sidste hertug af det lille hertugdømme Parma i Norditalien men var blevet afsat i 1859 i forbindelse med Italiens samling. På trods heraf besad hertugfamilien fortsat en stor formue og ejede flere slotte i Norditalien, Østrig og Frankrig.

Marie Louise blev gift den 20. april 1893 i Villa delle Pianore i Lucca i Italien med den daværende fyrst Ferdinand 1. af Bulgarien (der fik titel af tsar efter Marie Louises død). Parret fik fire børn:

 Boris (1894-1943), tsar af Bulgarien 1918-1943
 Kiril af Bulgarien (1895-1945), fyrste af Preslav, regent af Bulgarien 1943-1944
 Eudoxia (1898-1985)
 Nadezjda (1899-1958), gift med Hertug Albrecht af Württemberg

Marie Louise døde 29 år gammel den 31. januar 1899 i Sofia i Bulgarien. Ferdinand giftede sig anden gang i 1908 i Coburg med Prinsesse Eleonore Reuss af Köstritz. Der blev ikke født børn i dette ægteskab.

Eksterne links 

Fyrstinder af Bulgarien
Huset Bourbon-Parma
Personer fra Rom
Prinsesser fra Italien
Ludvig 2. af Anhalt-Köthen

Ludvig 2. af Anhalt-Köthen (; 20. september 1802 – 18. december 1818) var en tysk fyrste, der fra 1812 til sin død i 1818 var hertug af det lille tyske fyrstendømme Anhalt-Köthen. Da han var mindreårig i hele sin regeringstid, fungerede hans slægtning, hertug Leopold 3. af Anhalt-Dessau, som regent.

Biografi 

Ludvig blev født den 20. september 1802 i Köthen i Anhalt som posthum søn af prins Ludvig af Anhalt-Köthen, en yngre bror til den regerende fyrste af Anhalt-Köthen August Christian Frederik, i hans ægteskab med prinsesse Louise af Hessen-Darmstadt. Da den barnløse August Christian Frederik døde i 1812, overtog den 10-årige Ludvig positionen som hertug under regentskab af sin slægtning, hertug Leopold 3. af Anhalt-Dessau. 

Ludvig døde allerede som 16-årig den 18. december 1818 i Leipzig. Han blev begravet i familiegravstedet Sankt Jakobs Kirken i Köthen. Den barnløse Ludvig blev efterfulgt af sin fars fætter, Frederik Ferdinand.

Se også 
 Anhalt
 Anhalts regenter

Eksterne links 

 Slægten Askaniens officielle hjemmeside 

Huset Askanien
Hertuger af Anhalt-Köthen
Tyskere i 1800-tallet
Personer fra Köthen
Jøfjorden

Jøfjorden  (nordsamisk: Stuoravuotna) er en fjord på øen Seiland i Hammerfest kommune i Troms og Finnmark  fylke i Norge. Fjorden går 11 kilometer mod syd til Straumen (samisk: Stovma) i bunden. Fjorden har indløb mellem Kobbevikneset i vest og Søre Veggenes i øst. På østsiden i den ydre del af fjorden ligger den omkring 500 meter høje Jøfjordveggen. Ved Gammelværneset i sydenden af Jøfjordveggen går fjordarmen Tverrfjorden mod øst til bygden Tverrfjord. Straumsnes ligger næsten helt inderst i fjorden og danner et smalt sund på østsiden af fjorden. Indenfor Straumsnes bliver fjorden kaldt Straumen, og den ligger  i Seiland nationalpark. 

Fjorden er 233 meter på det dybeste, midt i fjorden vest for Gammelværneset. Fra enden af fjorden er der kun ca. 5 kilometer mod syd til enden Store Kufjorden

Kilder og henvisninger

Informationsside om Seiland nationalpark  på nasjonalparkstyre.no.

Fjorde i Troms og Finnmark
Hammerfest
Etienne De Wilde

Etienne De Wilde (født 23. marts 1958 i Wetteren) er en forhenværende cykelrytter fra Belgien. Han kørte både landevejs- og banecykling. Han har vundet to etaper i Tour de France, og på bane har han vundet medaljer ved nationale, verdensmesterskaber.

De Wilde stillede til start i 197 seksdagesløb, hvor han vandt 38 løb. Ved Københavns seksdagesløb lykkedes det aldrig at vinde, men han opnåede tre andenpladser og to tredjepladser fra 1992 til 1999.

Han deltog i to olympiske lege. Ved OL 1996 i Atlanta var han med i pointløbet, men endte sidst blandt de 24 ryttere, der gennemførte. Ved legene fire år senere i Sydney kørte han parløb sammen med Matthew Gilmore, og de endte med at vinde sølv med 22 point efter australierne Scott McGrory og Brett Aitken med 26 point, mens italienerne Marco Villa og Silvio Martinello vandt bronze med 15 point. De to belgiere lå blot som nummer fire før sidste runde, men sejr i sidste spurt gav dem ti point og to pladser frem i den samlede stilling.

Referencer

Eksterne henvisninger 

 

Mandlige cykelryttere fra Belgien
Deltagere for Belgien ved sommer-OL 1996
Deltagere for Belgien ved sommer-OL 2000
Olympiske sølvmedaljevindere fra Belgien
Yoeri Havik

Yoeri Havik (født 19. februar 1991 i Zaandam) er en hollandsk cykelrytter. Hans foretrukne disciplin er banecykling, men han har også vundet løb på landevej. 

Havil har vundet flere seksdagesløb. Ved Københavns seksdagesløb er det fra 2017 til 2019 blevet til én andenplads og to tredjepladser.

Eksterne henvisninger 

 

Mandlige cykelryttere fra Nederlandene
Cykelryttere ved sommer-OL 2020
Stjernøya

Stjernøya (nordsamisk Stierdná) er en ø i Troms og Finnmark fylke i Norge. Den har et areal på 245,03 km². Øen er adskilt fra Seiland i øst af Rognsundet, fra Sørøya i nord af Sørøysundet, og fra fastlandet i syd af Stjernsundet. Den er delt mellem kommunerne Alta, Hasvik og Loppa. Bosætningen er koncentreret til bebyggelserne Store Kvalfjord og Pollen, begge i Alta kommune. Stjernøya har flere fjelde der er over 900 meter over havet og højest er Kjerringfjordfjellet på 960 meter over havet.

Stjernøya er historisk set også sommerland for rendriftssamer fra Kautokeino. Fra april til oktober er øen tilholdssted for ca. 2000 rensdyr og flere samiske familiegrupper, som i sommerhalvåret hvert år er mere eller mindre bofaste på øen.

I Lillebukt på sydsiden af øen har der siden 1961 været et stenbrud for mineralet nefelinsyenit der anvendes i glas og keramikproduktion. På grund af faren for sneskred udløser mineselskabet fra tid til anden kontrollerede skred.

Kilder og henvisninger 

 Stjernøya på norgeskart.no

Øer i Troms og Finnmark
Alta (Norge)
Hasvik
Loppa
Duan Qirui

Duan Qirui (段祺瑞; 1865 i hefei Kina – 1936 i shanghai) var en kinesisk militær og politiker.

Politikere fra Kina
Harløse

Harløse er en dansk landsby, der ligger vest for Hillerød i Nordsjælland. Umiddelbart mod øst ligger Ny Harløse.

Lokaliteter i Hillerød Kommune
Michael Marcussen

Michael Marcussen (født 9. januar 1955) er en forhenværende cykelrytter fra Danmark. Hans foretrukne disciplin var banecykling, hvor han blandt andet blev amatørverdensmester i pointløb. Marcussen deltog ved de olympiske lege i 1980 og 1984. Ved OL ‘84 var Marcussen Danmarks fanebærer.

Marcussen deltog i 36 seksdagesløb, hvor sejren i Perth i 1989 med makker Kim Eriksen er den eneste. To gange er han endt på podiet ved Københavns seksdagesløb, hvor andenpladsen i 1989 med makkeren Tony Doyle er bedste placering.

Eksterne henvisninger 
 

Mandlige cykelryttere fra Danmark
Selskabspavillonen (Aarhus)

Selskabspavillonen eller Skydepavillonen i Aarhus ligger på Ferdinandspladsen i Riis Skov og er hjemsted for Aarhus Borgerlige Skydeselskab samt et udlejningssted for private til fester, sammenkomster o.l.

Aarhus Borgerlige Skydeselskab fik af Aarhus Kommune i 1880 lov til at opføre en pavillon ved Ferdinandspladsen midt i skoven. Pavillonen var tegnet af Vilhelm Puck. I 1924 blev et traktørsted på pladsen nedrevet, og skydeselskabets pavillon blev herefter den eneste bebyggelse på pladsen. I 1960 blev pavillonen bygget om. Der blev nedlagt en veranda, som i stedet blev lagt til salen inden for. Pavillonen blev også frisket op med nye farver og lamper.

Pavillonen blev i 1991 raseret af en brand, hvor stort set alt inventaret og taget gik op i flammer. Årsagen til branden var formentlig et indbrud, hvor tyven efterfølgende havde sat ild til bygningen. Selskabspavillonen blev efterfølgende genopbygget.

Kilder og henvisninger 

Bygninger, konstruktioner og anlæg i Aarhus
Selskabspavillonen

Selskabspavillonen er en dansk lokalitet og refererer bl.a. til følgende:

 Selskabspavillonen (Aarhus)
 Selskabspavillonen (Varde)
Skovvangsvej (Aarhus)

Skovvangsvej er en vej i det nordlige Aarhus, der strækker sig fra t-krydset ved Randersvej mod nordvest til Dronning Margrethes Vej mod sydøst. Vejen går igennem bydelene Trøjborg og Christiansbjerg og passerer undervejs Nordre Ringgade samt Skovvangskolen. Skovvangsvej blev i 1920-21 anlagt mellem Dronning Margrethes Vej og Cort Adelers Gade med videre anlæg frem mod Tordenskjoldsgade i 1921-22 og siden Steen Billes Gade i 1923-24.

Skovvangsvejs vestlige strækning blev anlagt som forbindelse mellem Randersvej og den dengang nye Ringgade i 1935.

Om vejens navn 
Vejen refererer til markjorden Skovvangen nord for byen og har fungeret som markvej til landevejene mod Randers og Grenaa. Indtil 1897 betegnede man vejen som Regine Skovvej efter Reginehøj.

Utilfredsheden med Skovvangsvej som gammel markvej, der fremstod i 15 fods bredde med vejgrøfter i begge sider, fik de såkaldte grundejerforeninger på Trøjborg og Christiansbjerg til at søge om forbedrede gader og etablering af gangstier.

Kilder og henvisninger 

Gader i Aarhus
Arne går under

Arne går under er en dukketeaterforestilling, der i 2016 vandt to Reumertpriser  for iscenesættelse og scenedesign. Den er instrueret af Rolf Heim og skrevet af Mikkel Trier Rygård der vandt Bådteatrets Dramatik Konkurrence med den.

Kilder og henvisninger

 Arne går under  på baadteatret.dk
 Arne går under på kulturtid.dk
Dukketeater
Teater i Danmark